PATVIRTINTA

Prienų r. savivaldybės administracijos

Švietimo skyriaus vedėjo

2018 m. sausio 9 d.

įsakymu Nr. STĮ-12

# **LIETUVOS JAUNŲJŲ KALBININKŲ KONKURSO „NIEKO ŠIRDINGESNIO IR DVASINGESNIO UŽ KALBĄ TAUTA NETURI“, SKIRTO KALBININKAMS**

# **JONUI KAZLAUSKUI IR ANTANUI LYBERIUI ATMINTI,**

# **NUOSTATAI**

# **I SKYRIUS**

# **KONKURSO TIKSLAI**

1. Gilinti gimtosios kalbos žinias, lavinti rašytinės kalbos vartojimo įgūdžius, ugdyti stiliaus individualumą.

2. Skatinti mokinių iniciatyvumą, sutelkti kūrybiniams ieškojimams, žadinti kūrybišką, nestandartinį mąstymą.

3. Sieti projekto „Lietuvos jaunųjų kalbininkų konkursas „Nieko širdingesnio ir dvasingesnio už kalbą tauta neturi“, skirto kalbininkams Jonui Kazlauskui Ir Antanui Lyberiui atminti“ veiklą su gyvenimo praktika.

4. Puoselėti Prienų „Žiburio“ gimnazijos ir gimtojo krašto tradicijas.

# **II SKYRIUS**

# **KONKURSO ORGANIZAVIMO TVARKA**

5. Konkurse dalyvauja bendrojo ugdymo mokyklų 9-12 klasių ir gimnazijų I–IV klasių mokiniai.

6. Renginį organizuoja Prienų „Žiburio“ gimnazijos lietuvių kalbos mokytojai.

7. Konkurso baigiamasis renginys vyks 2018 metų kovo 16 dieną Prienų „Žiburio“ gimnazijoje (J. Basanavičiaus g. 1, Prienai).

# **III SKYRIUS**

# **NUORODOS DALYVIAMS**

8. Konkursui mokiniai pateikia *esė apie gimtąją kalbą* arba *kalbos tiriamuosius darbus.*

9. Esė apimtis – iki 500 žodžių.

10. Kalbos tiriamieji darbai turėtų remtis mokinio patirtimi, turėtų būti nukreipti į mokinio gyvenamąją aplinką. Darbo apimtis – iki 8 (A4 formato) puslapių.

11. Darbai vertinami atsižvelgiant į temos originalumą, aktualumą, kūrybiškumą, rašto ir kalbos kultūrą.

12. Tituliniame esė arba tiriamojo darbo puslapyje turi būti nurodyta: darbo pavadinimas, pobūdis, autoriaus vardas, pavardė, savivaldybė, mokyklos pavadinimas, klasė, konsultavusio mokytojo (-ų) vardas, pavardė, mokytojo telefono numeris ir elektroninio pašto adresas.

13. Darbo elektroninis variantas atsiunčiamas iki 2018 metų kovo 1 dienos elektroniniu paštu adresu: zivuoka@gmail.com.

14. Telefonas pasiteirauti : 8 620 68627 (Živilė Jurkšienė).

**IV SKYRIUS**

**VERTINIMAS IR APDOVANOJIMAI**

15. Darbus vertina Prienų rajono savivaldybės administracijos švietimo skyriaus vedėjo įsakymu sudaryta komisija.

16. Konkurso laureatai ir jų mokytojai bus apdovanoti Prienų rajono savivaldybės administracijos Švietimo skyriaus diplomais ir asmeninėmis dovanomis, rėmėjų prizais.

**V SKYRIUS**

**KONKURSO RĖMĖJAI**

17. Konkursą remia:

Prienų rajono savivaldybės administracijos Švietimo skyrius;

Prienų švietimo pagalbos tarnyba;

Birštono savivaldybė;

Prienų Justino Marcinkevičiaus viešoji biblioteka;

Prienų rajono laikraštis „Naujasis Gėlupis“;

Prienų rajono naujienų portalas „Krašto vitrina“;

Prienų rajono laikraštis „Gyvenimas“;

Prienų miesto knygynas „Pegasas“.

\_\_\_\_\_\_\_\_\_\_\_\_\_\_\_\_\_\_\_\_\_\_\_